## Fodbold på Wikipedia.
Jeg har bemærket, at der ofte i diskussioner og debatter på Wikipedia fremføres argumenter om, at vi har alt for mange artikler om fodboldklubber, fodboldspillere og fodboldrelaterede emner, ligesom der til tider argumenteres med, at de mange artikler om "ukendte" fodboldspillere skulle indebære, at der lempes på kriterier om andre biograferede. 
Følger man lidt med på dansk Wikipedias daglige "Top 100", får man et ret godt overblik over, hvad Wikipedias brugere rent faktisk læser og ikke mindst, hvordan Wikipedia bliver brugt. I den forbindelse er det interessant at se, hvor mange der rent faktisk læser fodboldrelateret stof. Dagen i dag (den 30.5.16) har 28 fodboldartikler blandt de 100 mest læste. Så det kan formentlig konkluderes, at fodboldstof er endog meget efterspurgt. Kendetegnende er det i øvrigt, at Wikipedias brugere tilsyneladende benytter Wikipedia til at skaffe sig baggrundsviden om aktuelle begivenheder. 
Det er ikke så meget for at starte debat for eller imod fodbold (eller Paridise Hotel, der også er meget populær), men derimod blot for at pippe lidt om noget så ufint som læsertal. :-) () 30. maj 2016, 11:07 (CEST)
, tak for statistikken, jeg ved, jeg aldrig kommer til at skrive om fodbold eller Paradise Hotel, men jeg kan da håbe på, at når de brugere, der har læst om fodbold på da wiki, men ønsker at vide noget om Sovjetunionen, husker at det er på wikipedia, man henter information! Ære Være Vores foboldskribenter! () 30. maj 2016, 11:38 (CEST)
Lige præcis. Det kunne jo nemlig være, at de måske lidt yngre læsere via fodbold, paradise og popsangere lærer Wikipedia at kende som et relevant medie, der kan bruges, når der skal hentes information om andre (måske "finere") emner. -- () 30. maj 2016, 12:00 (CEST)
Nemlig ja, det er jo en god indfaldsvej for de yngre læsere at lærer Wikipedia at kende og 1000 tak til de personer som skriver om sport -- () 30. maj 2016, 12:15 (CEST)
 Kommentar Det er påfaldende, at der er forskel på da-wikis og en-wikis toplister. Må betyde at det mest er fodboldartiklerne på da-wiki at folk har interesse i, mens man går til en-wiki, hvis man søger andre emner. -- () 30. maj 2016, 12:58 (CEST)
Interessen på dawp synes i høj grad at være styret af aktuelle begivenheder i danske medier og af sendefladen på de store tv-stationer. Det giver selvsagt nogle andre præferencer end på enwp, der formentlig tilgås af et langt mere globalt publikum. Grundet vor begrænsede ressourcer er fodboldartiklerne på dawp oftest mindre fyldige end på enwp, så det er lidt pudsigt, at det netop er fodbold, der læses om her. Der er nok i høj grad et spørgsmål om fortrolighed med sproget. -- () 30. maj 2016, 13:47 (CEST)
